રાજકોટ છેલ્લા કેટલાક સમયથી ક્રાઈમ કેપિટલ બની રહ્યું હતું અને હત્યા, લૂંટ, મારામારી, હુમલાઓ અને પ્રોપર્ટી અંગેના ગુનાઓમાં ચિંતાજનક વધારો થયો હતો. દરમિયાન રાજકોટ પોલીસને દોઢેક વર્ષથી નાસતાંફરતાં કુખ્યાત ભૂમાફિયા બલી ડાંગર અને તેના ત્રણ સાગરીતોને ઝડપી લેવામાં સફળતા મળી છે. પરંતુ આમજનતામા સવાલ એ છે કે શું હવે સૌરાષ્ટ્રમાં ગુનોખોરી પર લગામ આવશે? પોલીસની ધાક ગુનેગારો પર રહેશે? જવાબ તો સમય જ આપી શકશે.